Diari Oficial de la Generalitat Valenciana


Sumari del DOGV 9884, del 03-07-2024 (2024/6168)

RESOLUCIÓ de 20 de juny de 2024, del síndic major de la Sindicatura de Comptes de la Comunitat Valenciana, per la qual s'ordena publicar l'Acord del Consell de la Sindicatura de Comptes de la Comunitat Valenciana de 14 de juny de 2024, relatiu a la constitució de borsa per a la cobertura temporal de llocs de treball pertanyents al grup de places de tècnics de gestió de la Unitat d'Auditoria de Sistemes d'Informació (subgrup A2) (BET8.2/TGUASI24), i s'anuncia la convocatòria corresponent.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9884

Data del DOGV
:   03-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6168


Data del document
:   20-06-2024

Organisme emissor
:   Sindicatura de Comptes

Tipus de document
:   Resolució

RESOLUCIÓ de 20 de juny de 2024, del síndic major de la Sindicatura de Comptes de la Comunitat Valenciana, per la qual s'ordena publicar l'Acord del Consell de la Sindicatura de Comptes de la Comunitat Valenciana de 14 de juny de 2024, relatiu a la constitució de borsa per a la cobertura temporal de llocs de treball pertanyents al grup de places de tècnics de gestió de la Unitat d'Auditoria de Sistemes d'Informació (subgrup A2) (BET8.2/TGUASI24), i s'anuncia la convocatòria corresponent. [2024/6168]  
Fets  
  
Primer. En l'actualitat hi ha un lloc de treball vacant i sense ocupar, el núm. 95, que pertany al grup de places de tècnics de gestió de la Unitat d'Auditoria de Sistemes d'Informació (subgrup A2). Es considera que és urgent i necessari procedir a la seua provisió temporal per a poder donar compliment als treballs de fiscalització assignats a l'equip l'any 2024.  
Segon. Els llocs de treball de la unitat de auditoria de sistemes de la informació, tenen assignades unes comeses molt tècniques i específiques, i atés que no existeix borsa de treball, per a procedir a la cobertura temporal del lloc de treball es constituirà una borsa de treball oberta a totes les persones que posseïsquen els requisits del lloc a cobrir.  
  
Tal com estableix l'article 8.3 del Reglament que regula la provisió temporal de llocs de treball de la Sindicatura de Comptes, es procedirà simultàniament a la celebració de noves proves per a la borsa de millora d'ocupació corresponent al grup de places de què es tracte (DOGV 8094, 28 de juliol de 2017, i BOCV núm. 201, de 31.07.2017), modificat per l'Acord de 18 d'octubre de 2023 (DOGV i BOCV de 31.10.2023).  
Per a la cobertura de llocs de treball vacants, tindrà prioritat la borsa de millora d'ocupació.  
Tercer. Per a la constitució de les borses es realitzarà, de manera simultània, una prova pràctica que versarà sobre les funcions del lloc de treball.  
  
Fonaments de dret  
  
Primer. L'article 4 del Reglament que regula la provisió temporal de llocs de treball de la Sindicatura de Comptes, aprovat per l'Acord del Consell de 20 de juliol de 2017, modificat per l'Acord de 18 d'octubre de 2023, estableix que, en cas que es produïsca una vacant que, a proposta de la Secretaria General, haja de ser coberta temporalment, el Consell de la Sindicatura de Comptes, oït el Consell de Personal, acordarà la cobertura temporal per mitjà del nomenament que corresponga segons el que es preveu en el Reglament.  
Segon. Les borses de millora d'ocupació es regulen en l'article 7 del Reglament per a la cobertura temporal de llocs de treball de la Sindicatura de Comptes (DOGV 8094, 28 de juliol de 2017, i BOCV núm. 201, de 31.07.2017), modificat per l'Acord de18 d'octubre de 2023 (DOGV i BOCV de 31.10.2023).  
Tercer. El lloc de tècnic de gestió de la UASI té assignades unes comeses molt tècniques i específiques; per tant, cal atendre el que es disposa en l'article 8.2 del Reglament:  
Borses d'ocupació temporal resultants de proves convocades a aquest efecte  
Es poden crear borses perquè es puguen utilitzar subsidiàriament respecte a les previstes, en primer lloc, en l'article 5, i, en segon lloc, en l'article 7 d'aquest reglament. Aquestes borses poden formar-se de dues maneres:  
[…]  
2. En absència de candidats regulats en l'apartat anterior, el Consell de la Sindicatura de Comptes aprovarà la convocatòria d'un procés abreujat de caràcter públic, obert al personal funcionari de carrera o interí, al servei de les administracions públiques, i al personal que haja prestat serveis amb anterioritat en la Sindicatura de Comptes, com a interí, durant un període almenys de dos anys en el grup de places per al qual es convoca el procediment abreujat, que posseïsca els requisits exigits. En el cas de llocs que, per la naturalesa de les comeses que tenen assignades, exigisquen uns coneixements específics que, segons el parer del Consell, puguen determinar la presentació d'un nombre reduït de candidats, el Consell pot obrir aquest procés a totes les persones que posseïsquen aquests requisits. El procés abreujat consistirà en la realització d'una prova relacionada, que versarà sobre les funcions del lloc o llocs de treball objecte de la convocatòria. Aquestes convocatòries es publicaran en el lloc web de la Sindicatura, en el Butlletí Oficial de les Corts Valencianes i en el Diari Oficial de la Generalitat Valenciana. No es realitzarà baremació.  
3. Aquests processos es convocaran quan el Consell ho considere necessari i, en el cas previst en l'apartat 1 d'aquest article, o si s'aplica directament l'apartat 2, es procedirà simultàniament a la celebració de noves proves per a la borsa de millora d'ocupació corresponent al grup de places de què es tracte.  
4. Per al funcionament de la borsa caldrà ajustar-se a les disposicions dels apartats 2 i 3 de l'article 6.  
5. Aquestes borses s'extingiran quan se celebren unes noves proves selectives en el grup de places corresponent.  
En conseqüència, oït el Consell de Personal i vista la proposta del secretari general, el Consell de la Sindicatura   
  
ACORDA  
  
1. Cobrir temporalment el lloc de treball núm. 95 de tècnic de gestió de la unitat de auditoria de sistemes de informació de la relació de llocs de treball de la institució, subgrup A2.  
  
2. Constituir dues borses de treball per a la cobertura temporal de llocs de treball de tècnics de gestió de la unitat de auditoria de sistemes de informació, per mitjà de la realització d'una prova pràctica entre:  
  
a) Els funcionaris de carrera de la Sindicatura de Comptes que complisquen els requisits necessaris per a la provisió dels llocs de tècnic de gestió de la unitat de auditoria de sistemes de informació, subgrup A2 (borsa de millora d'ocupació) (BET7/TGUASI/MEJORA).  
  
b) Tot el personal que complisca els requisits necessaris per a la provisió del lloc de tècnic de gestió de la unitat de auditoria de sistemes de informació, subgrup A2 (BET8.2/TGUASI2024).  
Per a la cobertura de llocs de treball vacants, tindrà prioritat la borsa de millora d'ocupació.  
  
3. Aprovar les bases que regiran la constitució de les borses aprovades en el punt segon d'aquest acord, les quals es recullen en la proposta d'acord.  
  
4. Publicar aquestes bases en el DOGV i en el BOCV.  
  
València, 20 de juny de 2024.- El síndic major: Vicent Cucarella Tormo.  
  
  
Convocatòria del procés per a la cobertura temporal de llocs de treball pertanyents al grup de places de tècnic de gestió de la Unitat d'Auditoria de Sistemes d'Informació (subgrup A2) de la Sindicatura de Comptes de la Comunitat Valenciana  
  
Bases  
  
Primera. Lloc convocat  
Lloc núm. 95, tècnic de gestió de la Unitat d'Auditoria de Sistemes d'Informació, subgrup A2.  
  
Segona. Normes generals  
2.1. És objecte d'aquest acord la selecció d'aspirants per a la cobertura temporal, per mitjà de nomenament de funcionari interí o nomenament que corresponga, d'un lloc de treball de tècnic de gestió de la Unitat d'Auditoria de Sistemes d'Informació, subgrup A2, classificat amb les condicions que s'especifiquen en l'annex I i en la relació de llocs de treball de la institució.  
2.2. El procés es regeix pel que es disposa en aquestes bases, i en allò que no hi estiga previst, és aplicable la normativa que es preveu en la disposició addicional de la Llei de la Sindicatura de Comptes.  
2.3. La persona seleccionada serà destinada amb caràcter temporal a la vacant objecte d'aquesta convocatòria, i el seu nomenament no li atorgarà cap dret per a l'ingrés definitiu en l'Administració pública. El seu cessament es produirà quan concórrega alguna de les circumstàncies previstes legalment.  
  
Tercera. Condicions de les persones aspirants  
3.1. Condicions generals  
Per a l'admissió a aquestes proves selectives és necessari posseir els requisits següents:  
3.1.1 Torn de millora d'ocupació: ser funcionari de carrera de la Sindicatura de Comptes de la Comunitat Valenciana i estar en possessió de la titulació acadèmica necessària per a accedir al subgrup A2.  
3.1.2 Torn lliure:  
a) Tindre la nacionalitat espanyola o d'un estat membre de la Unió Europea o ser nacional d'un estat al qual siga aplicable la llibertat de circulació de treballadors. Independentment de la seua nacionalitat, el cònjuge dels espanyols i dels nacionals d'algun dels estats membres de la Unió Europea i, quan així ho preveja el tractat corresponent, el cònjuge dels nacionals d'algun estat en el qual siga aplicable la llibertat de circulació de treballadors, sempre que no estiguen separats de dret.  
  
Així mateix, i amb les mateixes condicions que els cònjuges, hi poden participar els descendents i els del seu cònjuge, menors de vint-i-un anys o majors d'aquesta edat que visquen a càrrec d'ells.  
b) Tindre fets setze anys i no haver arribat a l'edat màxima de jubilació.  
c) Estar en possessió del títol de diplomat universitari, enginyer tècnic, arquitecte tècnic o equivalent, o bé d'un títol universitari oficial de grau, o haver complit les condicions per a obtindre-ho abans de la finalització del termini de presentació de sol·licituds i disposar del certificat que l'acredite. En el cas de titulacions obtingudes a l'estranger, cal estar en possessió de la credencial que acredite l'homologació.  
  
d) No trobar-se inhabilitada per a l'exercici de la funció pública per sentència ferma.  
e) No haver sigut separada per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala funcionarial o per a exercir funcions similars a les que exercien en el cas de personal laboral, en el qual haguera sigut separada o inhabilitada. En el cas de ser nacional d'un altre estat, no trobar-se inhabilitada o en situació equivalent ni haver sigut sotmesa a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
  
f) Posseir la capacitat funcional necessària per a l'exercici de les tasques que es deriven del lloc de treball a exercir.  
g) Complir els requisits que s'estableixen en aquesta convocatòria.  
3.2. Les condicions per a l'admissió a les proves han de posseir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió.  
  
Quarta. Persones aspirants amb diversitat funcional  
4.1. La comissió qualificadora establirà, per a les persones amb diversitat funcional que així ho sol·liciten, les adaptacions necessàries per a realitzar les proves. A l'efecte, les persones interessades han de formular la petició corresponent en la sol·licitud que presenten per a participar en aquest procés, seguint les instruccions establides en la base 6.  
4.2. Si en el desenvolupament del procés selectiu se susciten dubtes raonables en la comissió qualificadora quant a la compatibilitat funcional d'una persona admesa, es pot sol·licitar el dictamen corresponent de la Comissió d'Estudi de la Diversitat Funcional; en aquest cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
Cinquena. Sol·licituds  
Els qui desitgen participar en aquestes proves selectives han d'emplenar la sol·licitud d'alguna de les formes següents:  
a) Sol·licitud presencial, a través del model que figura en l'annex II (millora d'ocupació) o en el annex III (lliure).  
b) Sol·licitud telemàtica, a través del tràmit electrònic corresponent disponible en la seu electrònica de la Sindicatura de Comptes de la Comunitat Valenciana.  
  
Sisena. Presentació de sol·licituds  
6.1. Les sol·licituds es dirigiran al síndic major de la Sindicatura de Comptes de la Comunitat Valenciana.  
6.2. El termini de presentació de sol·licituds és de quinze dies hàbils comptadors des de l'endemà de l'última publicació d'aquesta convocatòria, que apareixerà en el Butlletí Oficial de les Corts Valencianes i en el Diari Oficial de la Generalitat Valenciana.  
Les sol·licituds es presentaran d'una de les maneres següents:  
a) Sol·licitud presencial: la persona interessada pot presentar la sol·licitud en el registre d'aquesta institució, que està obert al públic els dies laborables, de dilluns a divendres, de les 9 hores a les 14 hores, i té la seu en el número 4 del carrer de Sant Vicent Màrtir, de València, CP 46949, o de la forma establida en l'article 16 de la Llei 39/2015, d'1 d'octubre, del procediment administratiu comú de les administracions públiques.  
b) Sol·licitud telemàtica: la persona interessada pot presentar la sol·licitud a través de la seu electrònica de la Sindicatura de Comptes. En aquest cas, ho farà a través de signatura electrònica i del tràmit electrònic específic que s'ha establit a l'efecte. En el cas que es produïsca alguna incidència tècnica en la presentació telemàtica de sol·licituds, cal ajustar-se a les disposicions de l'article 32.4 de la Llei 39/2015, d'1 d'octubre, del procediment administratiu comú de les administracions públiques.  
6.3. Les persones aspirants adjuntaran a la sol·licitud:  
a) Les persones aspirants que no posseïsquen la nacionalitat espanyola i tinguen dret a participar adjuntaran a la sol·licitud, segons siga procedent, els documents següents: fotocòpia compulsada del document d'identitat corresponent o passaport i de la targeta de resident comunitari o de familiar de resident comunitari en vigor o, si és el cas, de la targeta temporal de resident comunitari o de treballador comunitari en vigor. Així mateix, si és el cas, han de presentar una declaració jurada que no estan separades de dret del seu cònjuge.  
b) Les persones aspirants que no tinguen nacionalitat espanyola i, d'acord amb la base 7, punt 7.7, estiguen exemptes de la realització de la prova de castellà han de presentar juntament amb la sol·licitud una fotocòpia compulsada del diploma d'espanyol de nivell superior com a llengua estrangera establit en el Reial decret 1137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes o fotocòpia d'una titulació acadèmica espanyola expedida per l'òrgan oficial competent en el territori espanyol.  
c) Les persones de nacionalitat diferent de l'espanyola han d'omplir els apartats 10 a 15 de la sol·licitud presencial. En el cas de la sol·licitud telemàtica, s'ompliran els camps corresponents de l'apartat «Dades personals i de naixement».  
d) Les persones aspirants que no posseïsquen la nacionalitat espanyola i, d'acord amb la base 7, punt 7.7, estiguen exemptes de realitzar la prova de castellà, ho faran constar amb una ics (X) en l'apartat 33 de la sol·licitud presencial o en l'habilitat a l'efecte en la sol·licitud telemàtica.  
La consignació de dades falses en la instància o en la documentació aportada per les persones aspirants comportarà l'exclusió del procés, si és el cas, sense perjudici de les mesures legals que corresponguen. No es valoraran els documents que continguen alguna esmena, ratllada o raspadura, llevat que es troben validats amb la signatura de qui els va emetre. Si en qualsevol moment del procés la comissió qualificadora té coneixement de la falta d'algun requisit o de l'existència de dades falses en la documentació entregada, aquesta comissió de qualificaió requerirà la seua correcció i acreditació fefaent. Si no s'acredita en el termini de deu dies hàbils següents a la notificació del requeriment, la comissió de qualificació farà una proposta d'exclusió al Consell de la Sindicatura de Comptes, que, amb les verificacions prèvies oportunes i l'audiència a la persona interessada, dictarà la resolució motivada que siga procedent.  
La presentació d'una sol·licitud per a participar en aquesta convocatòria suposa l'acceptació d'aquestes bases.  
6.4. Les persones amb diversitat funcional que sol·liciten mesures d'adaptació assenyalaran el tipus de diversitat funcional: (F) física, (P) psíquica, (S) sensorial. Poden sol·licitar les mesures d'adaptació que necessiten previstes en l'imprés de sol·licitud, d'acord amb la classificació següent:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de duració de la prova. Per a poder dur a terme aquesta mesura d'adaptació, les persones aspirants adjuntaran obligatòriament el certificat expedit per l'òrgan oficial competent que especifique el diagnòstic i el temps (nombre de minuts) d'ampliació sol·licitat.  
3. Augment de la grandària dels caràcters del qüestionari, per dificultat de visió.  
4. Necessitat d'intèrpret a causa de sordesa.  
5. Altres mesures, amb especificació de quins en el tràmit que s'habilitarà a l'efecte.  
En la sol·licitud telemàtica, les persones amb diversitat funcional que sol·liciten mesures d'adaptació han d'indicar-ho en el camp del formulari habilitat a l'efecte.  
  
Setena. Admissió de persones aspirants  
7.1. Les persones aspirants queden vinculades a les dades que hagen fet constar en les seues sol·licituds, i únicament poden demanar modificar-les per mitjà d'un escrit motivat, dins del termini establit en la base 6, punt 6.2, per a la presentació de sol·licituds.  
7.2. Una vegada finalitzat el termini de presentació de sol·licituds, el síndic major dictarà una resolució, que es publicarà en el web de la Sindicatura de Comptes i en el tauler electrònic, que contindrà la llista provisional de persones admeses i excloses a realitzar la prova.  
  
7.3. Les persones aspirants poden, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de tres dies hàbils comptadors des de l'endemà de la publicació de la llista provisional de persones admeses i excloses.  
7.4. Transcorregut el termini anterior, vistes les al·legacions i esmenats els defectes, si és el cas, el síndic major dictarà una resolució que contindrà la llista definitiva de persones aspirants admeses. La resolució es publicarà en el web de la Sindicatura de Comptes i en el tauler electrònic.  
7.5. En la resolució en la qual es faça pública la llista definitiva de persones admeses a la realització de les proves s'establirà, almenys amb deu dies hàbils d'antelació, la data, el lloc de celebració i l'hora de començament de la prova.  
7.6. Es durà a terme una prova de coneixement del castellà per a les persones admeses que no posseïsquen la nacionalitat espanyola.  
Amb caràcter previ a la realització de la prova, les persones admeses que no posseïsquen la nacionalitat espanyola i que de l'origen de les quals no es desprenga el coneixement del castellà, acreditaran el coneixement d'aquesta llengua per mitjà de la realització d'una prova, per la qual es comprovarà que posseeixen un nivell adequat de comprensió i expressió oral i escrita en aquesta llengua.  
El contingut d'aquesta prova s'ajustarà al que es disposa en el Reial decret 1137/2002, de 31 d'octubre, pel qual s'estableixen diplomes acreditatius del coneixement de l'espanyol com a llengua estrangera.  
  
La prova es qualificarà d'apte o no apte; és necessari obtindre la valoració d'apte per a passar a realitzar la prova objecte d'aquestes bases.  
El lloc i la data de realització d'aquesta prova es donaran a conéixer en la mateixa resolució per mitjà de la qual es faça pública la llista definitiva de persones aspirants admeses.  
7.7. Queden eximits de realitzar aquesta prova els qui estiguen en possessió del diploma superior d'espanyol com a llengua estrangera regulat en el Reial decret 1137/2002, de 31 d'octubre, o del certificat d'aptitud en espanyol per a estrangers expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.  
  
Huitena. Desenvolupament del procés  
8.1. Fase comú a la borsa d'ocupació de millora d'ocupació i a la borsa d'accés lliure:   
Consistirà en la realització d'una prova de caràcter eminentment pràctic, consistent en un o varis supòsits pràctics relacionats amb les funcions del lloc convocat.  
La prova tindrà una duració de dues hores, es qualificarà amb 65 punts i serà necessari per a superar-la obtindre almenys 32,5 punts.  
La valoració es realitzarà d'acord amb els criteris que fixe la comissió qualificadora i que seran comunicats al personal aspirant, a través del tauler d'anuncis i de la pàgina web de la Sindicatura de Comptes, amb una antelació mínima de quaranta-huit hores hàbils a la realització de la prova.  
8.2. Fase específica per a la borsa de millora d'ocupació:  
Consistirà en la qualificació dels mèrits dels aspirants segons el barem que s'adjunta en el annex IV. La puntuació màxima del barem serà de 35 punts. Únicament passaran a la fase de concurs els aspirants que hagen obtingut almenys 32,5 punts en la prova regulada en el punt anterior.  
Els mèrits al·legats pels participants s'han d'haver obtingut o computat fins a la data de finalització del termini de presentació d'instàncies, i han d'acreditar-se per mitjà dels certificats, títols, justificants o qualsevol altre mitjà documental, degudament numerats i autentificats o compulsats.  
Si els mèrits al·legats ja constaven en el registre de personal de la Sindicatura de Comptes, únicament és necessari esmentar-los en el currículum, sense aportar els documents corresponents. Només es valoraran els mèrits al·legats en el currículum  
Una vegada baremats els mèrits, la Comissió Qualificadora exposarà, en la seu de la Sindicatura de Comptes de la Comunitat Valenciana i en el web, la llista d'aspirants amb la puntuació obtinguda en la fase de baremació de mèrits, desglossada en els diferents apartats del barem, i es concedirà un termini de 5 dies hàbils perquè formulen les reclamacions i esmenes que estimen pertinents en relació amb la baremació.  
  
  
Novena. Comissió qualificadora  
9.1. Composició: l'òrgan col·legiat al qual correspon el desenvolupament d'aquest procés de provisió és la comissió qualificadora, que està formada pels membres següents:  
Titulars  
President: Antonio Minguillón Roy. Auditor.   
Vocal: M. Luisa Gimeno Sanz. Tècnica d'auditoria.  
Vocal secretari: Esperanza Pinar Lorente. Tècnica de la UASI  
Suplents  
President: Alejandro Salom Campos. Cap de la Unitat d'Auditoria de Sistemes d'Informació.  
Vocal: Silvino Rausell Estellés. Tècnic d'auditoria.  
Vocal secretari: Jorge Soler Iranzo. Tècnic de la UASI.  
9.2. Corresponen a la comissió qualificadora les funcions relatives a la determinació concreta del contingut de l'exercici i a la qualificació dels / de les aspirants, així com, en general, l'adopció de les mesures que siguen necessàries amb vista al correcte desenvolupament de la prova, i per a això disposarà de la facultat d'interpretació d'aquestes bases.  
9.3. El funcionament de la comissió qualificadora s'adaptarà al que es disposa en la Llei 40/2015, d'1 d'octubre, de règim jurídic del sector públic. El president disposarà del vot de qualitat en cas d'empat.  
  
  
Desena. Publicació de resultats  
La comissió qualificadora publicarà, en la pàgina web de la Sindicatura i en el tauler d'anuncis electrònic, dues llistes, una pel torn de millora d'ocupació i un altra pel torn lliure, amb els aspirants que han superat la realització de la prova, ordenats per la puntuació total obtinguda. Amb aquesta publicació es considerarà efectuada l'oportuna notificació als interessats.  
  
Onzena. Constitució de la borsa d'ocupació temporal  
11.1. La Comissió Qualificadora, per mitjà d'un anunci, publicarà en la seu de la Sindicatura de Comptes de la Comunitat Valenciana i en la seua pàgina web la relació definitiva de personal aspirant aprovat per la seua ordre de puntuació total. Es configuraran dues relacions diferents:  
- Borsa pel torn de millora d'ocupació: ordenada per la puntuació final que estarà determinada per la suma de les puntuacions obtingudes en les dues fases: prova pràctica i concurs de mèrits  
- Borsa pel torn lliure: ordenada per la puntuació final estarà determinada per la suma de les puntuacions obtingudes en la prova pràctica.  
  
11.2. La comissió qualificadora elevarà al Consell de la Sindicatura la proposta de nomenament que corresponga a favor del candidat que haja obtingut la major puntuació, tenint en compte que la borsa de millora d'ocupació tindrà preferència.  
11.3. Les borses, quant a la seua constitució i funcionament, es regiran pel que es disposa en el Reglament per a la cobertura temporal de llocs de treball, aprovat per mitjà de l'Acord del Consell de 20 de juliol de 2017 (DOGV 8094, 28.07.2017, i BOCV 201, de 31.07.2017), modificat per Acord del Consell de data 18 d'octubre de 2023 (DOGV i BOC de 31.10.23)  
  
Dotzena. Nomenament de millora d'ocupació i nomenament de funcionari interí.  
12.1. A l'aspirant proposat per la comissió qualificadora procedent de la borsa de millora d'ocupació, se li realitzarà un nomenament provisional per millora d'ocupació i haurà de prendre possessió del lloc adjudicat en el termini establit a aquest efecte.  
12.2. A l'aspirant proposat per la comissió qualificadora procedent de la borsa lliure, se li realitzarà un nomenament de funcionari interí. Amb caràcter previ al nomenament haurà de presentar, en el termini de 5 dies hàbils a partir de la publicació de resultats en el tauler d'anuncis electrònic i en la pàgina web de la Sindicatura, els documents següents:  
  
a) Original del DNI i còpia per a la seua compulsa.  
b) Certificat mèdic acreditatiu de no patir malaltia o defecte físic que impedisca el desenvolupament normal de les funcions del lloc, expedit per facultatiu competent.  
c) Document original del títol, diploma o resguard corresponent de la seua sol·licitud, que acrediten que està en possessió de la titulació exigida, així com fotocòpia per a la seua compulsa.  
d) Declaració de no haver sigut separat del servei en cap administració pública per mitjà d'expedient disciplinari, ni trobar-se inhabilitat per a l'exercici de la funció pública, així com de no desenvolupar activitats incompatibles.  
12.3. Si el candidat seleccionat no fora nomenat, bé per desistiment o per no complir els requisits exigits, podrà nomenar-se el candidat següent, per ordre estricte de prelació.  
  
Tretzena. Base jurídica i fins del tractament de dades personals  
  
13.1. Per a la participació en el procés selectiu que inicia la Sindicatura de Comptes, la persona interessada ha d'atorgar el seu consentiment exprés i la seua autorització per al tractament de les seues dades personals per la Sindicatura de Comptes, atés que sense aquest tractament no és possible que es tinga en compte la seua participació en aquests processos, en incomplir-se els requisits d'admissió i participació establits. L'atorgament del consentiment per part del participant es realitzarà per mitjà de la signatura de la instància de sol·licitud de participació en el procés. La mateixa acció de signar la sol·licitud implica aquest atorgament.  
Seran objecte de tractament les dades personals següents:  
a) Dades identificatives i de contacte, com ara nom i cognoms, DNI/NIE/passaport, adreça postal i electrònica, telèfon fix i mòbil.  
  
b) Dades de característiques personals, com ara edat, sexe, data i lloc de naixement, dades de família/estat civil.  
c) Dades acadèmiques i professionals, com ara nivell d'estudis, CV, titulacions, dades obtingudes de proves selectives, entrevistes.  
d) Dades necessàries per a tramitar el cobrament dels drets d'inscripció.  
13.2. Amb base jurídica en el compliment d'una obligació legal aplicable al responsable del tractament o en el consentiment de l'interessat, la Sindicatura de Comptes tractarà les dades de la persona interessada amb els fins següents:  
a) Verificar el compliment dels requisits d'admissió.  
b) Dur a terme l'admissió de les persones aspirants.  
c) Desenvolupar i executar el procés selectiu i seleccionar les persones aspirants que superen les proves.  
d) Aprovar i publicar la llista provisional i, si és el cas, la llista definitiva de persones admeses i excloses.  
e) Constitució de les borses de treball on s'incorporaran les llistes de reserva per a l'ocupació de places segons les necessitats del servei i disponibilitat del personal.  
f) Exposar, en els llocs determinats per a cada cas per aquesta convocatòria, les llistes provisionals i les llistes definitives de persones admeses i excloses, i les dels resultats de cada prova, amb indicació dels cognoms, el nom i els quatre dígits del DNI o, si és el cas, del document acreditatiu de la identitat de les persones estrangeres residents en territori espanyol, així com, si és el cas, la causa d'exclusió.  
  
g) Atendre i gestionar les reclamacions a les llistes provisionals, així com les esmenes realitzades per les persones interessades i, si és el cas, els recursos contra les llistes definitives.  
h) Si és el cas, dur a terme les adaptacions que corresponga per a les persones aspirants amb diversitat funcional.  
13.3. Destinataris de les dades. Les dades personals de la persona interessada es comunicaran, si és el cas, amb base jurídica en el compliment de les obligacions legals, a l'òrgan de selecció i, si és el cas, als òrgans de l'Administració pública (de l'àmbit autonòmic, local, estatal o, si és el cas, europeu), autoritats de control en matèria de protecció de dades, òrgans judicials, Ministeri Fiscal, Tribunal de Comptes, Agència Valenciana Antifrau, IGAE, Defensor del Poble, Síndic de Greuges de la Comunitat Valenciana i tercers subjectes de dret privat quan, si és el cas, s'aprecie un interés legítim d'acord amb el que s'estableix en la Llei 39/2015, d'1 d'octubre, del procediment administratiu comú de les administracions públiques, Llei 19/2013, de Transparència, Accés a la Informació Pública i Bon Govern, i Llei 1/2022, de 13 d'abril, de la Generalitat, de Transparència, Bon Govern i Participació Ciutadana de la Comunitat Valenciana.  
  
En compliment del que s'estableix en l'article 28.2 de la Llei 39/2015, del Procediment Administratiu Comú de les Administracions Públiques, la Sindicatura de Comptes podrà comunicar les dades personals de la persona interessada a les plataformes d'intermediació de l'Administració pública per a la consulta i verificació de dades.  
Així mateix, la Sindicatura de Comptes podrà permetre l'accés de terceres empreses (també denominades encarregats del tractament) a les dades de la persona interessada per a la prestació de serveis de suport als fins indicats, així com per a la prestació de serveis auxiliars a la Sindicatura de Comptes, amb la signatura prèvia del contracte legalment previst a aquest efecte que obliga els encarregats del tractament a seguir les instruccions de la Sindicatura de Comptes en el tractament de les dades personals, com també a adoptar mesures de seguretat i confidencialitat i a tornar i destruir les dades personals a la finalització del servei. La Sindicatura de Comptes no té previst dur a terme transferències internacionals de les dades personals de la persona interessada ni a països ni a organitzacions internacionals. En el cas d'efectuar-se aquest tipus de transferències es realitzaran de conformitat amb el Reglament Europeu de Protecció de Dades i la Llei Orgànica de Protecció de Dades i Garantia dels Drets Digitals.  
13.4. Termini de conservació de les dades. Les dades personals proporcionades per la persona interessada es conservaran durant el temps necessari per a complir la finalitat per a la qual es recullen, i pels terminis establits en les normes vigents per al compliment d'obligacions i responsabilitats legals, a més dels períodes establits en la normativa d'arxius i documentació.  
13.5. Drets. La persona interessada pot exercitar davant la Sindicatura de Comptes, en relació amb les seues dades personals, els drets d'accés, rectificació, supressió, limitació, oposició, portabilitat i dret a no ser objecte de decisions basades únicament en el tractament automatitzat de dades personals, enviant una comunicació al delegat de protecció de dades (DPD) a través de qualsevol de les vies següents:  
  
a) A l'adreça postal del carrer de Sant Vicent Màrtir, núm. 4, de València, CP 46971, o de manera presencial aportant la sol·licitud corresponent a través del registre.  
b) Al compte de correu electrònic del DPD: vds@wwhwvjic.bq.  
c) A través de comunicació escrita presentada directament en la seu electrònica de la Sindicatura de Comptes (presentació d'instància general).  
L'exercici dels drets és personalíssim i requereix la identificació inequívoca de la persona interessada, que podrà realitzar-se per mitjà de fotocòpia o instrument electrònic equivalent del seu document nacional d'identitat o passaport o un altre document vàlid que la identifique, i si és el cas de la persona que exercisca la representació, així com el document o instrument electrònic acreditatiu d'aquesta representació.  
  
13.6. Dret a interposar una reclamació. A més, la persona interessada queda informada que té dret a presentar una reclamació davant l'Agència Espanyola de Protecció de Dades (AEPD), a través de www.aepd.es o en l'adreça següent: c/ Jorge Juan, 6. 28130 Madrid, i/o telèfon de contacte 756 998 192, en particular quan la persona interessada considere que no ha obtingut satisfacció per part de la Sindicatura de Comptes en l'exercici dels seus drets. No obstant això, amb caràcter voluntari i previ a la presentació d'aquesta reclamació en l'AEPD, la persona interessada pot dirigir-se i contactar amb el DPD de la Sindicatura de Comptes a través de l'adreça electrònica següent: oom@cmjowmfx.ky.  
13.7. La Sindicatura de Comptes pot demanar a altres administracions els documents requerits en la convocatòria que siguen accessibles a través de la Plataforma Autonòmica d'Interoperabilitat (PAI), d'acord amb el que es preveu en l'article 28 de la Llei 39/2015, del Procediment Administratiu Comú de les Administracions Públiques, i no serà necessària la seua aportació per l'interessat. En cas de no autoritzar aquesta consulta, o que la documentació no estiga a l'abast en la PAI, el sol·licitant aportarà la documentació requerida en la convocatòria.  
  
Catorzena. Recursos  
14.1. Aquesta convocatòria, les seues bases i tots els actes administratius que es dicten en el seu desenvolupament, excepte les actuacions de la comissió qualificadora, poden ser impugnats per les persones interessades per mitjà de la interposició d'un recurs contenciós administratiu en el termini de dos mesos comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, es pot interposar potestativament un recurs de reposició davant el mateix òrgan que va dictar l'acte contra el qual es recorre, en el termini d'un mes comptador des de l'endemà de la seua publicació, o qualsevol altre recurs que estime procedent. Tot això d'acord amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
14.2. Contra les resolucions i els actes de la comissió qualificadora, com també contra els seus actes de tràmit que impedisquen continuar el procediment o produïsquen indefensió, es pot interposar recurs d'alçada davant el Consell de la Sindicatura de Comptes.  
  
  
ANNEX I  
Lloc convocat  
  
Denominació: Tècnic de gestió de la Unitat d'Auditoria de Sistemes d'Informació  
Número de lloc: 95  
Adscripció: Equips d'auditoria. Auditors  
Classificació: Subgrup A2, nivell CD 22, CE SC15  
Funcions: Lloc tipus de tècnic de gestió de la Unitat d'Auditoria de Sistemes d'Informació. Amb la supervisió del tècnic de la Unitat d'Auditoria de Sistemes d'Informació (UASI), realitzarà les funcions següents:  
1. Executar les tasques que se li assignen en la planificació i realització de l'auditoria de sistemes d'informació en l'àmbit autonòmic, local o d'altres ens.  
2. Donar suport al cap de la Unitat d'Auditoria de Sistemes d'Informació i als tècnics adscrits en la realització de tasques relacionades amb el control i verificació dels estàndards informàtics de l'ens auditat.  
  
3. Prestar assistència tècnica als equips d'auditoria en la implantació i desenvolupament de noves eines informàtiques i mètodes d'auditoria, especialment en els sistemes de papers de treball electrònic de la Sindicatura.  
4. Les tasques de caràcter anàleg que li encomane el cap de la Unitat d'Auditoria de Sistemes d'Informació i els tècnics adscrits en el desenvolupament de la fiscalització o la formalització del procediment establit.  
5. Desenvolupar els treballs que se li assignen en tot l'àmbit territorial de la Comunitat Valenciana.  
  
  
ANNEX II  
Instància de participació torn   
MILLORA D'OCUPACIÓ (BET7/TGUASI/MEJORA)  
  
DNI:  
Primer cognom:  
Segon cognom:  
Nom:  
SITUACIÓ ADMINISTRATIVA ACTUAL:  
TITULACIÓ ACADÈMICA:  
MÈRITS AL·LEGATS PER A LA SEUA VALORACIÓ:  
Els participants en aquest procés hauran d'adjuntar un curriculum vitae especificant, per l'ordre assenyalat en el barem de mèrits recollit en el Annex IV de la convocatòria, amb els mèrits que s'al·leguen.  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
ANNEX IV  
Barem de mèrits torn millora d'ocupació  
  
La puntuació màxima en la fase de concurs serà de 35 punts, que es distribuiran d'acord amb el barem següent:  
A) Experiència professional. Aquest concepte es valorarà fins a un màxim de 20 punts, d'acord amb els criteris següents:  
1. Per cada mes complet de servei en actiu en òrgans de control extern de les administracions públiques, exercint llocs de treball del subgrup A2, o superior, directament relacionats amb la fiscalització i auditoria externes del sector públic: 0,16 punts.  
2. Per cada mes complet de servei actiu en òrgans de control extern i en administracions i institucions públiques, en l'exercici de llocs de treball no previstos en l'apartat anterior, amb funcions directament relacionades amb la fiscalització i auditoria del sector públic: 0,13 punts.  
  
3. Per cada mes complet de servei en actiu en les administracions i institucions públiques o òrgans de control extern, en l'exercici de llocs de treball no inclosos en els dos subapartats anteriors: 0,11 punts.  
  
4. Per cada mes complet de servei actiu en societats públiques mercantils i fundacions públiques, o en el sector privat, en llocs de treball amb funcions directament relacionades amb les funcions del lloc: 0,11 punts.  
B) Formació. Aquest concepte es valorarà fins a un màxim de 15 punts, d'acord amb els criteris següents:  
1. Titulació acadèmica: màxim 6 punts  
Per cada titulació acadèmica de nivell igual o superior a l'exigida per a pertànyer al subgrup A2, exclosa la que servisca per a això: 3 punts. A aquest efecte es puntuarà el nivell més alt de titulació acreditada, entenent que s'hi inclouen aquelles altres titulacions necessàries per a obtenir-la. Únicament es valoraran les titulacions que estiguen relacionades directament amb les funcions pròpies de les places convocades.  
2. Formació complementària: màxim 8 punts  
2.1. Es valoraran els cursos de formació i perfeccionament que estiguen relacionats directament amb les funcions pròpies de les places convocades, segons la relació de llocs de treball de la Sindicatura de Comptes de la Comunitat Valenciana, d'acord amb l'escala següent:  
  
- De 100 o més hores: 1,50 punts  
- De 75 o més hores: 1,25 punts  
- De 50 o més hores: 1 punt  
- De 25 o més hores: 0,75 punts  
- De 15 o més hores: 0,50 punts  
Només es valoraran per aquest concepte els cursos que hagen sigut convocats, organitzats o homologats pels òrgans de control extern, universitats, fundacions universitàries, instituts o escoles oficials, les comissions de formació dels òrgans de control extern de les administracions públiques, o qualsevol centre o organisme públic de formació. En cap cas s'adjudicarà cap puntuació per activitats de naturalesa diferent dels cursos, com ara seminaris, jornades, trobades, taules redones, debats o anàlegs.  
En cap cas es puntuaran en aquest subapartat, ni en l'apartat anterior de titulació acadèmica, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
2.2. Màsters universitaris  
Es valoraran els màsters universitaris oficials o propis de cada universitat no inclosos en l'apartat de titulació, que estiguen relacionats directament amb les funcions pròpies de les places convocades, d'acord amb l'escala següent:  
- Per màster de menys de 90 crèdits: 1 punt  
- Per màster de 90 o més crèdits: 2 punts  
3. Valencià: màxim 6 punts  
El coneixement del valencià es valorarà fins a un màxim de 6 punts, amb acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
- Coneixement oral: 1 punt  
- Grau elemental: 2 punts  
- Grau mitjà: 4 punts  
- Grau mitjà + llenguatge administratiu o llenguatge en els mitjans de comunicació: 5 punts  
- Grau superior: 6 punts  
La valoració del coneixement del valencià s'efectuarà puntuant exclusivament el nivell més alt obtingut.  
4. Llengües de la Unió Europea: màxim de 4 punts  
Es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les modificacions posteriors per una ordre de la conselleria competent en matèria d'educació.  
La valoració del coneixement de la llengua europea s'efectuarà puntuant exclusivament el nivell més alt obtingut en cada una de les llengües oficials de la Unió Europea.  
El coneixement de cada llengua oficial de la Unió Europea es valorarà fins a un màxim de 2 punts, i es puntuarà per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), d'acord amb l'escala següent: